หุ้นไทย29ก.พ.ปิดบวก14.64จุด
ดัชนีหุ้นไทยปิดตลาดที่ระดับ 1,160.90 จุด เพิ่มขึ้น 14.64 จุด มูลค่าการซื้อขาย 36,104.48 ล้านบาท
29 ก.พ. 2555

ดัชนีหุ้นไทยปิดตลาดที่ระดับ 1,160.90 จุด เพิ่มขึ้น 14.64 จุด มูลค่าการซื้อขาย 36,104.48 ล้านบาท




ดัชนีหุ้นไทยวันที่ 29 ก.พ. ปรับตัวเพิ่มขึ้นแรงทำจุดสูงสุดใหม่ในรอบ 15 ปี 7 เดือน นับจากระดับสูงสุดเมื่อวันที่ 23 ก.ค.2539 เนื่องจากนักลงทุนไล่ซื้อหุ้นเพื่อรับเงินปันผล ขณะที่กระแสเงินทุนต่างชาติยังไหลเข้ามาต่อเนื่องจากความคาดหวังกรณีที่ธนาคารกลางยุโรป(ECB)จะอัดฉีดสภาพคล่องเข้าสู่ระบบประมาณ 5 แสนล้านยูโร โดยวันนี้ดัชนีหุ้นไทยปิดตลาดที่ระดับ 1,160.90 จุด บวก 14.64 จุด หรือ 1.28% มีมูลค่าการซื้อขาย 36,104.48 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. IVL ปิดที่ระดับ 40 บาท เพิ่มขึ้น 2 บาท หรือ 5.23% มูลค่าซื้อขาย 2,574.76 ล้านบาท2. INTUCH ปิดที่ระดับ 52.50 บาท เพิ่มขึ้น 2.25 บาท หรือ 4.48% มูลค่าซื้อขาย 1,865.45 ล้านบาท3. PTT ปิดที่ระดับ 363 บาทเพิ่มขึ้น 3 บาท หรือ 0.83% มูลค่าซื้อขาย 1,807.57 ล้านบาท4. CPALL ปิดที่ระดับ 66.25 บาท เพิ่มขึ้น 2 บาท หรือ 3.11% มูลค่าซื้อขาย 1,354.74 ล้านบาท5. ADVANC ปิดที่ระดับ 160 บาท เพิ่มขึ้น 3 บาท หรือ 1.91% มูลค่าซื้อขาย 1,235.78 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส กล่าวว่า ดัชนีหุ้นไทยวันนี้ปรับตัวเพิ่มขึ้นแรงจากกระแสเงินทุนต่างชาติที่ยังไหลเข้ามาต่อเนื่อง เพราะนักลงทุนคาดหวังว่าการประกาศอัดฉีดเม็ดเงินเข้ามาในระบบของธนาคารกลางยุโรป(ECB)จะทำให้มีเงินไหลเข้ามาในตลาดหุ้นเอเซียและไทยอีก
ส่วนแนวโน้มในวันพรุ่งนี้คาดว่าดัชนียังมีทิศทางเป็นบวก แต่อาจผันผวนระหว่างวัน โดยให้แนวต้านแรกที่ระดับ 1,158-1,162 จุด หากผ่านได้จะขึ้นทดสอบระดับ 1,166 จุด ส่วนแนวรับแรกอยู่ที่ 1,155 จุด หากหลุดมีแนวรับถัดไปที่ 1,150 จุด สำหรับกลยุทธ์ลงทุนแนะนำนักลงทุนที่ไม่มีหุ้นให้เลือกซื้อเป็นรายตัวหรือซื้อเก็งกำไรในกลุ่มสื่อสารและอาหาร ส่วนนักลงทุนที่มีหุ้นอยู่แล้วให้ถือต่อเนื่อง หรือแบ่งขายทำกำไรบางส่วนเมื่อดัชนีเพิ่มขึ้นแรง